laion/Wikipedia-Exotic huggingface dataset:
ברומוקסיניל

ברומוקסיניל הוא תרכובת אורגנית עם הנוסחה H O B r 2 C 6 H 2 C N {\displaystyle HOBr_{2}C_{6}H_{2}CN} . החומר משמש כקוטל עשבים המכיל ניטריל, וככזה נמכר תחת שמות מסחריים רבים. החומר הוא מוצק לבן המעכב פוטוסינתזה. הוא רעיל במידה חלקית ליונקים. הוא מיוצר על ידי ברומינציה של 4-hydroxybenzonitrile. ברומוקסיניל מתפרק עם זמן מחצית חיים של כשבועיים באדמה. זמן החיים שלו ארוך יותר בקרקעות עם ריכוז גבוה של חומר אורגני, מה שמרמז שלתרכובת יש זמינות ביולוגית מוגבלת במקצת למיקרואורגניזמים בסביבות אלה. בתנאים אירוביים תוצרי פירוק ברומוקסיניל שומרים לרוב על קבוצות הברום המקוריות. קוטל העשבים, ואחד ממוצרי הפירוק הנפוצים שלו (3,5-dibromo-4-hydroxybenzoic acid) עשויים לעבור דה הלוגנציה (שבירה של קשרי פחמן והלוגן) מטבולית רדוקטיבית על ידי חיידקי Desulfitobacterium chlororespirans. הוא נמצא בשימוש נרחב בין היתר באזור המישורים הגדולים בקנדה, שם הרמה הממוצעת שנמצאה במי השתייה הייתה 1 ננוגרם לליטר, אף שבמקרה אחד התגלו עד 384 ננוגרם לליטר. הרמות של ברומוקסיניל היו נמוכות באופן עקבי מאשר של כמה חומרי הדברה אחרים שנבדקו, ונראה כי הוא עובר הפחתה גדולה יותר בטיפול במים בהשוואה לאחרים. במינון של בין 60 ל-600 מיליגרם לקילוגרם נחשב כמינון קטלני ביונקים, ובמינון של מעל 30 מיליגרם לקילוגרם נצפו השפעות טרטוגניות בחולדות ובארנבות. חשיפה כרונית במשך יותר משנה בבני אדם גרמה לתסמינים של ירידה במשקל, חום, הקאות, כאבי ראש ובעיות שתן במקרה מתועד אחד. בארצות הברית הוא מופץ כחומר הדברה מוגבל לשימוש בדרגת רעילות II (רעיל בינוני) ואינו זמין לשימוש משקי בית. מדיה וקבצים בנושא ברומוקסיניל בוויקישיתוף Cupples AM, Sanford RA, Sims GK (2005). "Dehalogenation of Bromoxynil (3,5-Dibromo-4-Hydroxybenzonitrile) and Ioxynil (3,5-Diiodino-4-Hydroxybenzonitrile) by Desulfitobacterium chlororespirans". Applied and Environmental Microbiology. 71 (7): 3741–3746. doi:10.1128/AEM.71.7.3741-3746.2005. PMC 1169022. PMID 16000784. Donald DB, Cessna AJ, Sverko E, Glozier NE (2007). "Pesticides in Surface Drinking-Water Supplies of the Northern Great Plains". Environ. Health Perspect. 115 (8): 1183–1191. doi:10.1289/ehp.9435. PMC 1940079. PMID 17687445. "Extension Toxicology Network: Pesticide information profiles". אורכב מ-המקור ב-2007-04-01.
דגל יפן

דגל יפן, הידוע בשמו הרשמי נישוקי (日章旗, מיפנית: דגל סימן השמש) או בשמו הנפוץ הינומארו (日の丸, דיסקית שמש) הוא דגלה הלאומי של יפן. הדגל שימש דה פקטו כדגלה הלאומי של יפן משנת 1870 אולם קיבל הכרה רשמית וחוקית רק לאחר חקיקתו של חוק הדגל וההמנון הלאומיים ב-13 באוגוסט 1999. הכרזת ראש הממשלה מספר 57 משנת 1870 הכילה שתי הוראות הקשורות בדגל הלאומי. ההוראה הראשונה ציינה מי רשאי להניף את הדגל, מתי וכיצד. ההוראה השנייה לעומת זאת, ציינה כיצד יש לייצר את הדגל. אגדה מספרת שמקורו של הדגל הוא בימי הפלישה המונגולית ליפן במהלך תקופת קמקורה (המאה ה-13), כשהנזיר הבודהיסטי ניצ'ירן הגיש את דגל השמש לקיסר יפן, שנחשב לצאצא של אלת השמש אמטראסו. למעשה, סמל דיסקת השמש היה בשימוש כבר במניפות שנשאו סמוראים שהיו מעורבים בסכסוך בין השבטים טאירה ומינאמוטו במאה ה-12. הסמל היה בשימוש נרחב בנסים צבאיים בתקופת סנגוקו במאה ה-15 ובמאה ה-16. השימוש הרשמי הראשון בדגל נעשה באוגוסט 1854, כאשר יפן הקימה נציגויות דיפלומטיות בארצות אירופה. הדגל שימש גם ספינות יפניות. עד תקופת הרסטורציה של מייג'י בשנת 1868, הדגל כבר הפך לדגל הלאומי. במרץ 1931 ניסתה ממשלת יפן האימפריאליסטית להביא לאימוצו הרשמי של הדגל. ההצעה עברה בבית התחתון של הפרלמנט היפני, אך נתקעה בבית העליון. הוא לא אומץ רשמית כדגל הלאומי עד 13 באוגוסט 1999 בצו רשמי, שאף הגדיר את ממדיו המדויקים: יחס הממדים הוא 2:3 כאשר הדיסקה היא בקוטר שלוש חמישיות מגובה הדגל, ומרכזה בדיוק במרכז הדגל. גרסה שונה מוכרת של הדגל היא 'דגל השמש העולה', בו 16 קרניים אדומות יוצאות מהדיסקית. דגל השמש הזורחת שימש בעיקר את הצי היפני עד תום מלחמת העולם השנייה. כיום הוא משמש כדגל כוחות ההגנה של יפן. הדגל היפני שימש כבסיס לעיצוב דגל לאוס, שהוקמה כמדינה חסות של האימפריה היפנית בשלהי מלחמת העולם השנייה. בדגל נעשה כהיפוך דגל יפן: דיסקית לבנה על רקע אדום. דגל נוסף המשתמש בעיצוב הדגל היפני הוא דגל האוונקס (אנ'), הכולל בשורתו העליונה את דגל יפן. סמל יפן המנון יפן מדיה וקבצים בנושא דגל יפן בוויקישיתוף דגל יפן, באתר דגלי העולם (באנגלית) אלי לנצמן, "עם וארץ: דגל, המנון, החוקה", באתר אגודת הידידות ולשכת המסחר ישראל-יפן דגל יפן, באתר אנציקלופדיה בריטניקה (באנגלית) הדגל וההמנון הלאומיים – חוברת מידע של משרד החוץ היפני (באנגלית) Flag of Japan | Britannica, www.britannica.com (באנגלית) Japan, www.fotw.info Laos | History, Flag, Map, Capital, Population, & Facts | Britannica, www.britannica.com (באנגלית)
קשקול

קשקול (בטורקית: Keşkül) הוא פודינג מוצק על בסיס חלב שקדים הנפוץ בטורקיה. הקינוח מורכב מחלב שקדים, קמח אורז, עמילן תירס וסוכר שאותם מערבבים יחד, מרתיחים ומכניסים לקירור. לאחר שהקינוח קר, ניתן לקשט אותו בעזרת קוקוס או פיסטוק טחונים. נהוג להגיש את הקינוח כשהוא קר ובליווי תה או קפה טורקי. השם קשקול הוא נגזרת של המילים קשקול פוקרה (Keşkül Fukara) שפירושם בטורקית קערת הקבצן. מלבי פודינג אורז גולאץ' מדיה וקבצים בנושא קשקול בוויקישיתוף ערד ניר, ביס מאיסטנבול: 5 מתכונים טורקיים, באתר ynet, 21 במרץ 2010 קבלו את הקשקול, קינוח טורקי משובח, באתר Foodspy Zerrin & Yusuf, Keşkül Recipe - A Creamy&Velvety Pudding (Gluten-Free), Give Recipe, ‏2010-04-29 (באנגלית אמריקאית) Ghillie Basan, Classic Turkish Cookery, Tauris Parke Books, 1997, ISBN 978-1-86064-011-7. (באנגלית) Ayla Clulee, Keskul Recipe - Turkish Almond Pudding, Cooking Gorgeous, ‏2022-05-27 (באנגלית אמריקאית) keşkül, Nişanyan Sözlük (בטורקית)
כמאלפשה

כמאלפשה (בטורקית: Kemalpaşa Tatlısı, מילולית: ממתק כמאלפשה) הוא קינוח טורקי מסורתי ומתוק העשוי מכדורי בצק עם גבינה ומצופה בסירופ סוכר. הקינוח מורכב מגבינה, ביצים, קמח, סולת, סוכר ומים, שאותם מערבבים יחד, יוצרים כדורים קטנים ואופים. נהוג להגיש את הקינוח כשהוא חם ובליווי שמנת או גלידה. מקורו של הקינוח הוא מהעיר מוסטפא כמאל פאשא שבנפת בורסה, טורקיה. דונאט לוקמס גולאב ג'אמון מדיה וקבצים בנושא כמאלפשה בוויקישיתוף מתכון להכנת כמאלפשה טורקי, באתר Turkishstylecooking Turkish Dessert with Kemalpasa, A Better Whey, ‏2017-07-10 (באנגלית אמריקאית) מאת רות אוליבר, עוגיות טורקיות מבצק גבינה: כּמאלפּאשה (kemalpasa) | השולחן, באתר עוגיות טורקיות מבצק גבינה: כּמאלפּאשה (kemalpasa) | השולחן, ‏2019-11-19
ויליאם שפרד

ויליאם שפרד (באנגלית: William McMichael "Bill" Shepherd ; נולד ב-26 ביולי 1949) הוא חבר בצוות אריות הים ואסטרונאוט לשעבר בתוכנית מעבורות החלל של נאס"א. הוא היה מפקד משלחת מס' 1 בתחנת החלל הבין-לאומית. ויליאם שפרד נולד באוק רידג' שבטנסי וגדל במדינת ניו יורק. בשנת 1967 הוא סיים לימודי בית ספר בפיניקס והמשיך לימודי הנדסת אווירונאוטיקה באקדמיה הימית של ארצות הברית אותה סיים בשנת 1971. בשנת 1972 הוא נכלל בצוות אריות ים וכיהן במספר תפקידים. בשנת 1978 הוא סיים לימודי תואר שני בהנדסת מכונות במכון הטכנולוגי של מסצ'וסטס. בשנת 1984 שפרד נכלל בצוות אסטרונאוטים של נאס"א. בשנת 1986 ניסיון שהוא צבר בצי עזר בביצוע בפעילויות תת-ימיות בעקבות אסון מעבורת החלל צ'לנג'ר. בשנת 1988 הוא היה מומחה משימה בצוות של STS-27 (רוברט גיבסון היה מפקד צוות). הצוות פעל לפי תוכנית של משרד ההגנה האמריקאי. בשנת 1990 שפרד טס לחלל בפעם השנייה על סיפון STS-41 (ריצ'רד ריצ'רדס היה מפקד צוות). משימת מעבורת החלל דיסקברי הייתה להביא לחלל את הגשושית יוליסס של סוכנות החלל האירופית שנועדה לחקר השמש. בשנת 1992 הוא טס על סיפון מעבורת החלל קולומביה במשימה STS-52 (ג'ים ות'רבי היה מפקד צוות). במהלך המשימה שוחרר למסלול לוויין LAGEOS-2 שנבנה על ידי נאס"א תוך שיתוף פעולה עם סוכנות החלל האיטלקית. במרץ 1993 שפרד הצטרף לצוות תוכנית תחנת החלל הבין-לאומית שהייתה מתוכננת להפעלה בשנת 1997. עקב בעיות תקציביות וטכניות שיגור התחנה נדחה במספר שנים. ערך מורחב – משלחת מס' 1 לתחנת החלל הבין-לאומית ב-31 באוקטובר 2001 שפרד טס בחללית סויוז TM-31 לתחנת החלל הבין-לאומית. ביחד איתו הגיעו חברי צוות נוספים מרוסיה יורי גידזנקו וסרגיי קריקאליוב. שפרד היה מפקד המשלחת. שעתיים לאחר העגינה נפתחו מעברים וצוות נכנס לתחנת החלל. בשבועות הראשונות הם עסקו בהפעלת מערכות חיוניות של התחנה. ב-18 בנובמבר הגיע חללית מסע פרוגרס M1-4 עם אספקה וציוד. ב-2 בדצמבר 2000 הגיע מעבורת החלל אנדוור במסגרת משימה STS-97. היא הביאה פאנל סולארי נוסף להגברת ייצור חשמל בתחנת החלל. ב-9 בפברואר 2001 לתחנת החלל התחברה מעבורת החלל אטלנטיס במסגרת משימה STS-98. עם המעבורת הגיע מודול חדש של תחנת החלל - Destiny. החלו עבודות בחיבור המודול למערכות התחנה והכנות לשימושו במחקרים שונים בעתיד. ב-28 בפברואר הגיע חללית מסע פרוגרס M-44 עם אספקה וציוד. ב-10 במרץ 2001 לתחנת החלל התחברה מעבורת החלל דיסקברי במסגרת משימה STS-102. על סיפון המעבורת היה צוות קבוע מס' 2 של תחנת החלל שכלל יורי אוסצ'וב (רוסיה, מפקד הצוות), ג'יימס ווס וסוזן הלמס מארצות הברית. הצוותים החלו בהעברה מסודרת של תחנת החלל לצוות חדש. ב-18 במרץ מעבורת החלל עזבה את תחנת החלל ואיתה צוות קבוע מס' 1 שהיה בחלל כ-4.5 חודשים. במהלך שהייה בתחנת החלל בוצעו מספר מחקרים בתחום גידול גבישים, בריאות, פיזיקה ועוד. בשנת 2002 שפרד עזב את נאס"א ופעל במסגרת פיקוד הלוחמה המיוחדת של צי ארצות הברית. בשנים 2008–2011 הוא היה יועץ חיצוני לצי. מדיה וקבצים בנושא ויליאם שפרד בוויקישיתוף ביוגרפיה תיאור פעילות משלחת 1 בתחנת החלל הבין לאומית
רבאני

רבאני (בטורקית: Revani) הוא קינוח מסורתי ומתוק העשוי מסולת ועמילן ונפוץ בטורקיה, יוון ומצרים. הקינוח מורכב מסולת, ביצים ועמילן שאותם מערבבים ואופים ועליהם יוצקים סירופ לימון המעורבב עם סוכר ומים ומעטרים בשקדים או פיסטוקים. נהוג להגיש את המאפה בעיקר בחתונות, פסטיבלים ובאירועים דתיים כשהוא חם ובליווי תה או קפה טורקי. מקורו של הקינוח הוא מתקופת האימפריה העות'מאנית לאחר שהומצא על ידי טבחי הארמון לאחר כיבוש ארמניה וירוואן ולכן נקרא רבאני. מלבד הגרסה הבסיסית, למאכל גרסאות מבוססות גבינה, חלב או יוגורט, ביוון מורכב הקינוח מגרידת תפוז ומי ורדים ובמצרים מורכב מדבש ומי ורדים ונקרא בסבוסה. מדיה וקבצים בנושא רבאני בוויקישיתוף קובי בכר, שף אורח, רבני: עוגת סולת טורקית, באתר הארץ, 24 בספטמבר 2020 עוגת סולת עם סירופ מתוק, באתר כיכר השבת Özge Şengelen, Turkish delights: Traditional desserts of Turkish cuisine, Daily Sabah, ‏2023-02-26 (באנגלית אמריקאית) Osmanlı Tekke Mutfak Kültürü ve Mecmuâ-i Fevâid MELCEÜ’T- TABBÂHÎN https://www.facebook.com/thespruceeats, Learn How to Make the Mediterranean Dessert Revani, The Spruce Eats (באנגלית)
קוראני

האם התכוונתם ל... פרידייש קוראני (פוליטיקאי) – כלכלן יהודי הונגרי פרידייש קוראני (רופא) – רופא יהודי-הונגרי קווין קוראני – כדורגלן גרמני שאנדור קוראני – רופא יהודי-הונגרי קוריאני קוראן
לב שקט

לב שקט (באנגלית: Blackbird) הוא סרט דרמה אמריקאי משנת 2019 בבימויו של רוג'ר מיצ'ל, עם סוזן סרנדון, קייט וינסלט ומיה וסיקובסקה בתפקידים הראשיים. התסריט נכתב על ידי כריסטיאן תורפ וזאת גרסה מחודשת לסרט הדני "לב שקט" (אנ') (2014) שגם את התסריט שלו כתב תורפ. זו דרמה משפחתית שהנושא העיקרי שלה הוא המתת חסד. שלושה דורות של משפחה אחת מתכנסים כדי לדון בהחלטת האם להמתת חסד בגלל מחלה סופנית שאמורה לקצר את חייה בסבל. לילי (סוזן סרנדון) גרה עם בעלה הרופא פול (סם ניל) בוילה מקסימה. היא סובלת ממחלת ALS מתקדמת, מתקשה בהליכה וביצוע תפקידים שונים ויודעת שמצבה הולך ומחמיר במהירות. ביחד עם פול היא מתכננת המתת חסד באמצעות בליעת כדורי שינה אותם יספק לה פול. הם מחליטים לשתף את שתי בנותיהם בהחלטה הדרמטית. הבת הגדולה ג'ניפר (קייט וינסלט) הנשואה למייקל (ראיין וילסון) ולהם בן מתבגר, ג'ונתן (אנסון בון). הבת הצעירה היא אנה (מיה וסיקובסקה) סובלת ממצבי רוח לא יציבים עם ניסיון התאבדות בעבר, עדיין לא החליטה מה תעשה בחייה ובינתיים גרה עם בת זוג, כריס (בקס טיילור-קלאוס). כולם מוזמנים לבית המשפחה יחד עם ידידת המשפחה הוותיקה, ליז (לינדזי דאנקן). לילי מגלה לכולם את תוכניתה. שתי הבנות השונות באופיין רבות כל הזמן אך מסכימות להתנגד להחלטה של אימן. ג'ניפר מגלה שהיה רומן אהבה ארוך בין ליז לפול והן מגלות זאת ללילי בתקווה שזה ישפיע עליה לשנות את החלטתה אך לילי מגלה להן שהיא יודעת על הרומן הזה מזמן וזה לא משפיע עליה. הבנות מסכימות לבסוף בתנאי שישכבו עם לילי במיטה ביחד. פול נותן ללילי לשתות את כוס התרעלה והיא נרדמת לעולמים בשלווה בחברת בנותיה. "לב שקט", במסד הנתונים הקולנועיים IMDb (באנגלית) "לב שקט", באתר Rotten Tomatoes (באנגלית) "לב שקט", באתר Metacritic (באנגלית) "לב שקט", במסד הנתונים הקולנועיים KinoPoisk (ברוסית) קדימון ללב שקט, באתר יוטיוב
טאבוק גוגסו

טאבוק גוגסו (בטורקית: Tavukgöğsü) הוא קינוח טורקי ומתוק העשוי מחלב ומחזה עוף טחון, הנפוץ בטורקיה. הקינוח מורכב מחזה עוף טחון ומבושל, חלב, וניל, מי ורדים, סוכר וקמח אורז שאותם מערבבים יחד, מבשלים על אש נמוכה עד לקבלת מרקם דמוי פודינג. נהוג להגיש את הקינוח כשהוא קר, מעוטר בקינמון טחון או פיסטוקים מרוסקים ובליווי גלידה או עוגה. למאכל גרסאות שונות ומלבד הגרסה הבסיסית, קיימות גרסאות על בסיס שוקולד, קרמל ותוספת פירות. מדיה וקבצים בנושא טאבוק גוגסו בוויקישיתוף עז תלם‏, הקינוחים הכי מוזרים בעולם, באתר וואלה, 2 בנובמבר 2014 Ghillie Basan, Classic Turkish Cooking, Macmillan, 1997-04-15, ISBN 978-0-312-15617-6. (באנגלית) Ghillie Basan, Middle Eastern Kitchen, Hippocrene Books, 2006, ISBN 978-0-7818-1190-3. (באנגלית) Turkish cookery, Istanbul, Turkey : Net Turistik Yayinlar, 1990, ISBN 978-975-479-100-6 Sophie D. Coe, America's first cuisines, University of Texas Press, 1994, ISBN 978-0-292-71155-6 Michele Humes, When Meat Becomes Dessert, The Atlantic, ‏2009-08-20 (באנגלית) Çikolata Soslu Tavuk Göğsü - Nefis Yemek Tarifleri - #3148415, Nefis Yemek Tarifleri, ‏2017-04-05 (בטורקית)
טולומבה

טולומבה (בטורקית: Tulumba; ביוונית: τουλούμπα; באזרית: Ballıbadı) הוא קינוח העשוי מרצועות של בלילה מתוקה המטוגנת בשמן עמוק ונפוץ בטורקיה, יוון והמזרח התיכון. הקינוח מורכב מבצק רבוך המטוגן בשמן עמוק וספוג בסירופ מתוק העשוי מסוכר, מי ורדים, גרידת לימון או דבש. קינוח הטולומבה דומה במרקמו לזלאביה וצ'ורוס ובמטבח האזרי נקרא הקינוח באמיה (Bamiyə). נהוג להגיש את הקינוח בתקופת הרמדאן, כאוכל רחוב, אך בעיקר בחתונות, פסטיבלים ובאירועים דתיים כשהוא חם ובליווי תה או קפה טורקי. זלאביה צ'ורוס מדיה וקבצים בנושא טולומבה בוויקישיתוף מתכון לסופגניות טורקיות - טולומבה, באתר בא-במייל טולומבה – סופגניות טורקיות קטנטנות, באתר מגזין שופרסל
סופנגלה

סופנגלה (בטורקית: Supangle) הוא קינוח שוקולד מסורתי ומתוק הנפוץ בטורקיה. הקינוח מורכב משכבה תחתונה העשויה מעוגיות, ביסקוויטים או חתיכות עוגה ומעליה מוסיפים פודינג שוקולד העשוי מחלב, אבקת קקאו, סוכר, וניל ועמילן תירס. נהוג להגיש את הקינוח כשהוא קר ובליווי שוקולד צ'יפס, קוקוס או פיסטוקים מרוסקים. למאכל גרסאות שונות ומלבד הגרסה הבסיסית, קיימות גרסאות כתוספת למלבי, או קדאיף. השם של הקינוח נגזר מהמילה האיטלקית זופה אינגלזה (Zuppa Inglese) שפירושה מרק אנגלי. מדיה וקבצים בנושא סופנגלה בוויקישיתוף מתכון להכנת סופנגלה, באתר Tasteatlas Rao, Tejal (2017-01-24). "Charred, Browned, Blackened: The Dark Lure of Burned Food". The New York Times (באנגלית אמריקאית). ISSN 0362-4331. נבדק ב-2023-06-07. supangle, Nişanyan Sözlük (בטורקית) Turkish Zuppa Inglese (Supangle) Supangle Tarifi, Nefis Yemek Tarifleri, ‏2022-03-09 (בטורקית) Tanya, Supangle Recipe (Turkish Chocolate Pudding), Wheel of Baking, ‏2022-06-02 (באנגלית אמריקאית)
מיזוגיניה

מִיזוֹגִינְיָה (מיוונית: מיסוֹס = שנאה; גינֶה = אישה) היא שנאה כלפי נשים או זלזול בהן, המבטאים גישה סקסיסטית שלפיה נשים ראויות לסטטוס חברתי, פוליטי וכלכלי נמוך מזה של גברים. המונח הופיע במאה ה-17 בתגובה לחוברת שנכתבה נגד נשים. לאחר מכן נזנח, אך חזר להיות פופולרי באמצע שנות ה-70 של המאה ה-20, בגל השני של הפמיניזם. למיזוגיניה שלל ביטויים אידאולוגיים ומעשיים, החל בביטויי זלזול מפורשים או מרומזים המעידים על תחושת עליונות כלפי נשים וכלה בהתעללות פיזית ונפשית. דוגמאות למיזוגיניה כוללות הטרדה מינית, אלימות נגד נשים ואלימות במשפחה, ובמקרים קיצוניים רצח נשים וטרור מיזוגיני. מיזוגיניה משמשת גם מנגנון פסיכולוגי להצדקת אפליית נשים בחברה. הסברים להתפתחות המיזוגיניה חוזרים לעיתים לילדות המוקדמת ולקשר בין הילד להוריו, ובמיוחד לאמו. נטען כי בסביבות גיל שנתיים, ילד/ה שאינם משלימים כהלכה את שלב העצמאות והניתוק עלולים לחוש תלות עצומה באם, ולפתח רגשות שנאה וכעס כלפיה. נטען כי שילוב מוקדם זה של תלות ושטנה מאפיין את המיזוגן במשך כל חייו. התוצאה היא יחסי אהבה-שנאה: לצד התלות בנשים, המיזוגן חש שנאה כלפיהן ורצון לשלוט בהן. הוא יחוש מושפל ומאוים בכל אינטראקציה עם נשים, ולכן ינסה להשתיק את בת שיחו, להקטין אותה ו"להעמיד אותה במקום". נהוג לקשור גם בין מיזוגיניה לפטריארכיה, ולטעון כי שנאת נשים היא הן תולדה של התפקידים המגדריים והן אמצעי לאכיפתם. מיזוגיניה אינה תופעה ייחודית לגברים, ויש לה גילויים גם בקרב נשים. לעיתים מדובר במיזוגיניה מופנמת: הטיה תת-מודעת שהיא תוצאה של הפנמת הסטריאוטיפים המגדריים (לדוגמה, קישור של נשיות לחולשה). תופעת המיזוגיניה הנשית מקיימת זיקה הפוכה לתופעת הסולידריות הנשית (קרי, המיזוגיניה הנשית שוככת ככל שהסולידריות הנשית מתחזקת). המושג המקביל למיזוגניה הוא מיזאנדריה(שנאת גברים). מיזאנדריה (שנאת גברים) מיזולוגיה טרנסמיזוגניה שוביניזם יעל שמש, "'ומוצא אני מר ממות את האשה' (קהלת ז, כו): האומנם מצויה שנאת נשים במקרא?", שנתון לחקר המקרא והמזרח הקדום יט (תשס"ט), עמ' 77–101 מדיה וקבצים בנושא מיזוגיניה בוויקישיתוף שנאת נשים, דף שער בספרייה הלאומית Aron, Nina Renata (2019-03-08). "What Does Misogyny Look Like?". The New York Times (באנגלית אמריקאית). ISSN 0362-4331. נבדק ב-2023-12-27. מיזוגניה ותרבות האינסלים Incel | Definition, History, & Facts | Britannica, www.britannica.com, ‏2023-11-14 (באנגלית) שנאת הנשים שבתוכנו
תמר צייטלין

תמר צייטלין (נולדה בדצמבר 1985) היא אמנית ומרצה ישראלית העוסקת בציור, ציור דיגיטלי, איור ואמנות במתכת. בעלת הגלריה Zeitlin's Gallery בצור הדסה. צייטלין נולדה בירושלים לאליעזר שלמה ולדרורה זוננשיין, גדלה בירושלים ולמדה בבית החינוך האנטי-ציוני בנות רחל, נישאה בגיל 17 בשידוך, והשתייכה לקהילת נטורי קרתא ברמת בית שמש. צייטלין הייתה ציירת הפשקווילים וחוברות ההסתה של נטורי קרתא וחסידות סאטמר כנגד מדינת ישראל וערכיה: "ואילו אני ציירתי את חוברות ההסברה האידאולוגית לדור הצעיר נגד המדינה." בשנת 2018 יצאה בשאלה עם בעלה וששת ילדיה. אורו של עולם – הרב שלמה זלמן אוירבך הרבי מלובביץ – הרב מנחם מנדל שניאורסון הצדיק מיבנאל – אליעזר שלמה שיק מרן ראש הישיבה – הרב אהרן יהודה לייב שטיינמן מרן שר התורה – הרב חיים קניבסקי מרן הרב שך – רבי אלעזר מנחם מן שך יולי 2018 – תערוכה קבוצתית – רציף 70 בגן העיר גלריית space תל אביב. אוגוסט 2018 – תערוכה קבוצתית – חופים בגן העיר גלריית space תל אביב. אוגוסט 2018 – תערוכה קבוצתית – נמל תל אביב. אוקטובר 2019 – תערוכת יחיד “אישה כשרה” – בית ציוני אמריקה תל אביב. מנטורי קרתא לחיי חופש, באתר בית ציוני אמריקה, ‏8 באוגוסט 2019 מנטורי קרתא ליהדות ישראלית אתר האינטרנט הרשמי של תמר צייטלין תמר צייטלין, ברשת החברתית פייסבוק תמר צייטלין, ברשת החברתית אינסטגרם תמר צייטלין, סרטונים בערוץ היוטיוב תמר צייטלין, ‏ככה הפכנו מנטורי קרתא לחילונים, באתר ‏מאקו‏, 6 במאי 2020 "The Jerusalem Post – "Neturei Karta: Living in and leaving it הכירו את המשפחה שיצאה בשאלה ביחד – אולפן שישי, סרטון בערוץ "zeitlin's gallery", באתר יוטיוב (אורך: 12:41) תמר וצחי אצל שי בשידור לרגל יום האהבה מספרים על השידוך, סרטון בערוץ "zeitlin's gallery", באתר יוטיוב (אורך: 08:53) תמר צייטלין אצל אברי גלעד בערוץ 13 בתכנית העולם הבוקר על היציאה בשאלה עם כל המשפחה, סרטון בערוץ "zeitlin's gallery", באתר יוטיוב (אורך: 07:43) גלריית הציורים של תמר צייטלין תמר צייטלין, ‏ככה הפכנו מנטורי קרתא לחילונים, באתר ‏מאקו‏, 6 במאי 2020 הכירו את המשפחה שיצאה בשאלה ביחד - אולפן שישי, סרטון בערוץ "zeitlin's gallery", באתר יוטיוב (אורך: 12:41)
ספירת היל

ספירת היל (באנגלית: Hill sphere) של גרם שמיים הוא האזור שבו הוא שולט במשיכה של לוויינים טבעיים. כדי להישמר על ידי כוכב לכת, לירח חייב להיות מסלול שנמצא בתוך ספירת היל של כוכב הלכת. לירח הזה, בתורו, תהיה ספירת היל משלו. כל גוף במרחק זה נוטה להפוך ללווין של הירח, ולא של כוכב הלכת עצמו. ראייה פשוטה אחת של היקף מערכת השמש היא ספירת היל של השמש ביחס לכוכבים מקומיים ולגרעין הגלקטי. במונחים מדויקים יותר, ספירת היל מתקרבת לתחום ההשפעה הכבידתי של גוף קטן יותר מול הפרעות מגוף מסיבי יותר. היא הוגדרה על ידי האסטרונום האמריקאי ג'ורג' ויליאם היל (אנ'), בהתבסס על עבודתו של האסטרונום הצרפתי אדוארד רוש (אנ'). ספירת היל מכונה גם לעיתים ספירת רוש. בתמונה משמאל, ספירת היל של כדור הארץ המשתרעת בין נקודות לגראנז' L1 ו-L2, השוכנות לאורך קו המרכזים של שני הגופים. אזור ההשפעה של הגוף הקטן הוא הקצר ביותר בכיוון זה, ולכן הוא פועל כגורם מגביל לגודל ספירת היל. מעבר למרחק הזה, עצם שלישי במסלול סביב העצם הקטן יבלה לפחות חלק ממסלולו מחוץ לספירת היל, ויהיה מוטרד בהדרגה מכוחות הגאות והשפל של הגוף המרכזי (למשל השמש), ובסופו של דבר יקיף את כדור הארץ. עבור כל אנרגיה נתונה של הגוף השלישי (שנחשב בעל מסה זניחה) יש משטח בעל מהירות אפס במרחב שאי אפשר לעבור אותו. זהו קו מתאר של אינטגרל יעקובי (אנ'). כאשר האנרגיה נמוכה, משטח מהירות האפס מקיף את הגוף השני (הקטן מבין השניים) לחלוטין, מה שאומר שהגוף השלישי לא יכול לברוח. באנרגיה גבוהה יותר, יהיו פערים או צווארי בקבוק אחד או יותר שבאמצעותם האובייקט השלישי עשוי להימלט מהעצם השני ולעבור למסלול סביב העצם הראשון. אם האנרגיה נמצאת ממש בגבול בין שני המקרים הללו, אזי העצם השלישי לא יכול לברוח, אבל משטח מהירות האפס המגביל אותו נוגע במשטח מהירות אפס גדול יותר סביב העצם הראשון באחת מנקודות לגראנז' הסמוכות (ויוצר חרוט-נקודה כמו שם). בצד הנגדי של כוכב הלכת הוא מתקרב לנקודת לגראנז' השנייה. משטח מגביל זה של מהירות אפס סביב העצם השני הוא בעצם "ספירת היל" שלו. Chebotarev, G. A. (March 1965). "On the Dynamical Limits of the Solar System". Soviet Astronomy. 8: 787. Bibcode:1965SvA.....8..787C. Can an Astronaut Orbit the Space Shuttle? The moon that went up a hill, but came down a planet Archived 2008-09-30 at the Wayback Machine
מגדל KK100

מגדל KK100, הידוע בעבר בשם Kingkey 100 ו-Kingkey Finance Tower, הוא גורד שחקים בשנג'ן, בגואנגדונג שבסין. המגדל ממוקם ברובע הפיננסי של שנזן. והוא שייך למחוז לווחו של שנזן וממוקם מזרחית לפארק ליז'י, כקילומטר אחד צפונית לגבול בין סין היבשתית להונג קונג. הבניין מתנשא לגובה 442 מטרים ומכיל 98 קומות עבור שטחי משרדים ומלון. מתוך אותן 98 קומות, 74 משמשות למשרדים, ו-26 קומות כמלון עסקים בעל שישה כוכבים ובארבע הקומות העליונות של גורד השחקים יש גינה ומספר מסעדות. בצמוד ל-KK100 נמצא קניון KK, שפתח את שעריו ב-26 בנובמבר 2010, ומכיל חנויות מותגי יוקרה, מסעדות וסופרמרקט. קניון KK מארח גם את קולנוע ה-IMAX הראשון של שנזן. גורדי השחקים הגבוהים בעולם שנג'ן מדיה וקבצים בנושא מגדל KK100 בוויקישיתוף KK100, באתר The Council on Tall Buildings and Urban Habitat (CTBUH) "Kingkey Finance Tower". Emporis.com. אורכב מ-המקור ב-5 בנובמבר 2012. נבדק ב-2007-12-22. {{cite web}}: (עזרה) "Tallest building to host 1st city IMAX cinema". אורכב מ-המקור ב-2011-02-27. נבדק ב-2010-09-13.
Heartbreak Weather

Heartbreak Weather הוא אלבום האולפן השני של הזמר האירי נייל הורן. הוא יצא לאור ב-13 במרץ 2020 תחת הוצאת קפיטול רקורדס. הוא הוציא ארבעה סינגלים: "Nice to Meet Ya",‏ "Put a Little Love on Me",‏ "No Judgement" ו-"Black and White". במצעד הבילבורד 200 האלבום הגיע למקום הרביעי, והיה לאלבומו השני של הורן שנכנס לעשירייה הפותחת. האלבום גם הגיע למקום הראשון במצעד האלבומים האירי והבריטי, והיה לאלבומו הראשון של הורן שהגיע לראש מצעד האלבומים הבריטי. מידע על האלבום Heartbreak Weather באתר MusicBrainz מידע על האלבום Heartbreak Weather באתר AllMusic האלבום Heartbreak Weather באתר Discogs האלבום Heartbreak Weather באתר ספוטיפיי האלבום Heartbreak Weather באתר יוטיוב Afterhrs, דניאל ברייר, ג'וליאן בונטה, נועה קונרד, טדי גייגר, טוביאס ג'סו ג'וניור, גרג קורסטין, ג'ון ריאן, ג'יימי סקוט וג'יל לאמות' Aniftos, Rania (7 בפברואר 2020). "Niall Horan sets new album Heartbreak Weather, drops new single 'No Judgement': Listen". Billboard. נבדק ב-7 בפברואר 2020. {{cite journal}}: (עזרה) Award, BPI (באנגלית) OLiS - oficjalna lista wyróżnień, www.olis.pl (בפולנית)
וגטיוס

פּוּבְּלִיוּס פְלַבְיוּס וֶגֶטְיוּס רֶנָאטוּס (Publius Flavius Vegetius Renatus) היה סופר רומאי, שכתב בסוף המאה ה-4 לספירה או בתחילת המאה ה-5 חיבור בענייני צבא ששרד לימינו. מייחסים לו גם את כתיבת הספר בענייני וטרינריה: Mulomedicina ("הטיפול בסוסים ובפרדות"). חיבורו בענייני צבא נקרא Epitoma rei militaris ("תמצית התורה הצבאית") (אנ'), והוא הקדיש אותו לקיסר ששלט בימיו, שהיה לסברת החוקרים תאודוסיוס הראשון או ולנטיניאנוס השלישי. החיבור נחלק ל-4 ספרים. הספר הראשון עוסק בגיוסם ובאימונם של חיילים חדשים; הספר השני – במבנה ובארגון הלגיון הרומאי; הספר השלישי – באופן ההיערכות לקרב; הספר הרביעי – בלוחמת מצור ובלוחמה ימית. וגטיוס מציין כי מקורותיו היו כתביהם של קאטו (De re militari), קורנליוס קלסוס, פרונטינוס, פאטרנוס (אנ') והקונסטיטוציות של הקיסרים אוגוסטוס, טראיאנוס ואדריאנוס. מייחסים לו את אמרת הכנף "הרוצה בשלום ייכון למלחמה" (בלטינית: si vis pacem para bellum או בדבריו המדויקים של וגטיוס Igitur qui desiderat pacem, praeparet bellum). Vegetius, Epitoma Rei Militaris Libri IIII. Latin E-text in The Latin Library. Vegetius, The Military Institutions of the Romans (De Re Militari). Translated from the Latin by Lieutenant John Clarke. 1767. Digitized copy in: Digital Attic. Books I-III. Vegetius: Epitome of Military Science. Translated with notes and introduction by N.P.Milner. Liverpool, Liverpool University Press, 2011 (Second revised edition). "וגטיוס - על עיקרי המלחמה בים". תרגם מלטינית מאיר שָׂשׂ. "תורן - דפים לבית צים", מס' 48 (יולי 1964) ומס' 49 (אוגוסט 1964). (תרגום החלק הרביעי מחיבורו של וגטיוס, העוסק בלוחמה בים) העתקה דיגיטלית בפרויקט בן-יהודה. מדיה וקבצים בנושא וגטיוס בוויקישיתוף וגטיוס, באתר אנציקלופדיה בריטניקה (באנגלית) וגטיוס (המאה ה-4), דף שער בספרייה הלאומית Epitoma rei militaris, הקדמה לספר 3. בלטינית. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.